Metadon

Metadon, dijual dengan jenama Dolophine, Methadose dan lain-lain, ialah ubat agonis opioid sintetik yang digunakan dalam kesakitan kronik serta gangguan penggunaan opioid. Ia digunakan untuk merawat kesakitan kronik serta dalam rawatan ketagihan heroin atau opioid lain. Dengan preskripsi kegunaan harian, ubat ini melegakan pengidaman dan menghalang gejala penarikan bahan.Joseph H, Stancliff S, Langrod J. Methadone maintenance treatment (MMT): a review of historical and clinical issues. The Mount Sinai Journal of Medicine, New York. 2000 Oct–Nov;67(5–6):347–364. PMID: 11064485. Pengurusan penarikan dengan metadon dapat dicapai dalam masa kurang sebulan, dan juga boleh dilakukan secara jangka panjang mahupun sepanjang hayat. Walaupun dos tunggal memiliki kesan pantas, kesan maksimum boleh mengambil masa hingga lima hari kegunaan. Selepas kegunaan jangka panjang, bagi pengguna dengan fungsi hati normal, kesan metadon bertahan dari 8 hingga 36 jam. Metadon biasanya diambil dengan mulut, dan jarang-jarang melalui suntikan ke otot atau saluran darah.

Kesan-kesan sampingan adalah serupa dengan opioid lain. Ini termasuk kepeningan, ketiduran, muntah dan kepeluhan. Risiko teruk termasuk penyalahgunaan opioid dan kemerosotan pernafasan. Gangguan rentak jantung juga boleh berlaku akibat selang QT jangka panjang. Angka kematian melibatkan keracunan metadon di Amerika Syarikat menurun dari pada 2011 menjadi 3,300 pada 2015. Risiko adalah lebih besar dalam dos-dos yang lebih tinggi. Metadon diperbuat daripada sintesis kimia, dan bertindak ke atas reseptor opioid.

Metadon dihasilkan di Jerman dari 1937 hingga 1939 oleh Gustav Ehrhart dan Max Bockmühl. Ia diluluskan bagi penggunaan analgesik di Amerika Syarikat pada 1947, dan telah digunakan dalam rawatan ketagihan sejak 1960-an.Kuehn, B. M. (2005). Methadone Treatment Marks 40 Years. JAMA: The Journal of the American Medical Association, 294(8), 887–889. doi:10.1001/jama.294.8.887 Ia merupakan antara ubat-ubat penting Pertubuhan Kesihatan Sedunia.

 Nota 

 Pautan luar 



 GARIS PANDUAN KAUNSELING METHADONE 

Kategori:Agonis reseptor
Kategori:Amina
Kategori:Keton
Kategori:Opioid sintetik
Kategori:Pemulihan dadah
Kategori:Reka cipta Jerman
Kategori:Eli Lilly and Company
Kategori:Ubat penting Pertubuhan Kesihatan Sedunia